Tasiwelt d tarrayt i yeṭṭafar umsawal akken ad isiwel ineḍruyen n teḥkayt. Am wakken id yura Salḥi M.A : "D abrid yeḍfar umsawal akken ad d-yeḥku ineḍruyen n teḥkayt.Yezmer umsawal (netta di talawt d tamsalt yeqqnen ɣer lebɣi n umaru imi ayagi d tamsalt n ufran n uɣanib) ad d-yeḥku (ad d-isawel) ineḍruyen akken mseḍfaren di teḥkayt, yezmer, ad isizwer ineḍruyen ɣef wiyad. Yezmer ad isifses tasiwelt neɣ ad tt-yerr d tazayant, ad tifsus tsiwelt mi ara ttemseḍ qaren yineḍruyen wa deffir wayeḍ, ur yelli d acu i ten-id-ḥebsen. Ma ulac aṭas n uglam, ulac aṭas n yiwenniten d waṭas n yineḍruyen ger yiwudam, ad tili tsiwelt fessusset. Ad tazzay tsiwelt ma yella umsawal i ttwessif-d aṭas (ama d-iwudam, ama d adeg, ama d ayen nniḍen) yerna yessentaq aṭas iwudam n teḥkayt yerna diɣen i ttak-d iwenniten (ama ines ama n wiyaḍ) yerna isentaq Meḥsub tagara n wawal d aglam d yiwenniten d yidiwenn-iyen ur nettaǧǧa ara ineḍruyen ad mseḍfaren wa deffir wayeḍ, d nutenti i ten-iferqen akken ad tiɣzif teḥkayt yerna ad tazay tsiwelt-ines". (2)